Πληροφορίες: Χριστίνα Σαμαρά

**Αθήνα:** 14.03.2024

**Πρωτ.**  294

ΠΡΟΣ: κ. Π. Δουφεξή, Διοικητή e-ΕΦΚΑ

**ΚΟΙΝ: «Πίνακας Αποδεκτών»**

ΘΕΜΑ: «Ελεύθεροι επαγγελματίες εμφανίζονται ως ανασφάλιστοι λόγω καθυστέρησης ελέγχου των εισφορών τους από τον e-ΕΦΚΑ**»**

**Κύριε Διοικητή,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) –που αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας- με το παρόν έγγραφό της, θα ήθελε να θέσει υπόψη σας και προς άμεση επίλυση, ένα σοβαρό πρόβλημα που αντιμετωπίζουν οι ελεύθεροι επαγγελματίες αναφορικά με την ασφάλισή τους στον e-ΕΦΚΑ.

Λόγω της καθυστέρησης από τις υπηρεσίες του e-ΕΦΚΑ του ελέγχου των απαιτούμενων ασφαλιστικών εισφορών, οι οποίες έχουν καταβληθεί από τους ελεύθερους επαγγελματίες, το σύστημα τους εμφανίζει ως ανασφάλιστους, με αποτέλεσμα να μην έχουν δικαίωμα πρόσβασης στην ιατροφαρμακευτική περίθαλψη (παρόχους υγείας, φαρμακεία, συμβεβλημένους γιατρούς με τον ΕΟΠΥΥ κ.τ.λ.) δημιουργώντας πολύ σοβαρά προβλήματα, ειδικά στους ελεύθερους επαγγελματίες με αναπηρία ή/και χρόνια πάθηση, που έχουν μηνιαία μεγαλύτερες ανάγκες σε υγειονομική περίθαλψη, επιφέροντας δυσμενείς επιπτώσεις στην υγεία τους.

Ως εκ τούτου απευθυνόμαστε σε εσάς και ζητάμε να προβείτε άμεσα στις απαιτούμενες ενέργειες για την επίλυση αυτού του πολύ σοβαρού ζητήματος.

Εν αναμονή της ενημέρωσή μας για τις ενέργειές σας,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Υπουργού Επικρατείας, κ . Στ. Παπασταύρο
* Γραφείο Υφυπουργού Κοινωνικής Ασφάλισης, κ. Π. Τσακλόγλου
* Γραφείο Γ.Γ. Κοινωνικών Ασφαλίσεων, κ. Ν. Μηλαπίδη
* Οργανώσεις Μέλη της Ε.Σ.Α.μεΑ.

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |